SA7
Exported from Holy-Writings.com on 2026-06-21 - 1 clipping

雜阿含經 (七)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「於色愛喜者則於苦愛喜。 於苦愛喜者則於苦不得解脱。 如是，受⋯想⋯行⋯識愛喜者則愛喜苦。 愛喜苦者則於苦不得解脱。

「諸比丘，於色不愛喜者則不喜於苦。 不喜於苦者則於苦得解脱。 如是，受⋯想⋯行⋯識不愛喜者則不喜於苦。 不喜於苦者則於苦得解脱。」

時，諸比丘聞佛所説歡喜，奉行。

無常、及苦、空 非我、正思惟 無知等四種 及於色喜樂
-- SA7 — Taisho Tipitaka (CC0-1.0)